Munakukeña kutaña chinu chibaaba mu %%?
Bayibolu yahaIntaneti | NSONA JAWAKWAKRISTU JACHIGIRIKI
Munakukeña kutaña chinu chibaaba mu %%?
-
Mumbanda, mwana weyala, nichanzañombi (1-6)
-
Mikeli hakulwa njita nachanzañombi (7-12)
-
Chanzañombi hakumukabisha mumbanda (13-17)
12 Kuhiñahu namweni chinjikijilu cheneni mwiwulu: Namweni mumbanda wavwalili itena, mwishina danyendu yindi mwadiña kakweji, nawa kumutu windi kwadiña chibaaba chadiña natutumbwa 12,
2 nawa wadiña nevumu. Chelili wadiña kwakwihi nakuvwala, wadilileña muloña wakukabakana nanyisoñu yakuvwala.
3 Namweni cheñi chinjikijilu chikwawu mwiwulu. Chinelili nami nitali, namweni chanzañombi muneni wuchinana neyi kesi, wadiña nanyitu 7 ninseñu 10 nawa hanyitu yindi hadiña yibañula 7;
4 nawa mukila windi wakokeli chibalu chamuchisatu chatutumbwa twamwiwulu nakutunatila hamaseki. Nawa chanzañombi watwalekelihu nakwimana kumesu amumbanda wadiña kwakwihi nakuvwala, kulonda neyi owu mumbanda navwali dehi, chanzañombi yamudiili mwana.
5 Mumbanda yenowu wavweli mwana weyala wakabiñaña akwanyuza yejima nambwechi yachikuñu. Nawa mwanindi amuhukwili nakumutwala kudi Nzambi nikwitanda dindi.
6 Nawa owu mumbanda watemukilili mwisaña mwamuloñesheleliwu iluña kudi Nzambi mwamudiishilileñawu hadi mafuku 1,260.
7 Nawa mwiwulu mwatachikili njita: Mikeli niañelu jindi alwili njita nachanzañombi, nawa chanzañombi niañelu jindi alwili nawu njita
8 ilaña hiyatwesheli kwimika mushinduku, nawa mwiwulu himwadiña iluña dakushakama wena cheñiku.
9 Dichi chanzañombi muneni amunatili, kapela wakushankulu atenañawu nawu Diyabolu nawa Satana, wunakuluwañesha antu ashakama hamaseki hejima; amunatilili hamaseki nawa añelu jindi niwena ayinatilili hamu nayena.
10 Natiyili izu datiyakana dafumini mwiwulu nadu:
“Ichi dinu Nzambi naleti wamwinu kudi antu, ñovu, Wanta waNzambi yetu nawa Kristu windi natachiki dehi kuzatisha wuswa windi, muloña mukwakwinka nyiloña anakwetu anamunatili dehi heseki, wayinkaña nyiloña kumesu aNzambi yetu mwaana niwufuku.
11 Nawa amwimikili mushindu muloña wamashi aMwana kaMukoku nimuloña wamazu awunsahu wawu, nawa hiyakeñeli kukiña mawumi awu hela tuhu nihampinji yatalañeniwu nakufwaku.
12 Dichi muloña wachumichi, enu mawulu ninenu mwashakamamu zañalalenu! Oyihuñu yiwukumona eyi iseki nikaluñalwiji, muloña Diyabolu nayisulukili dehi enu, nahili chikupu nanochu chinelukiyi nindi nashali dehi nakapinji kantesha.”
13 Dichi chanzañombi chamweniyi nindi anamunatili dehi hamaseki, wakabishili owu mumbanda wavweli mwana weyala.
14 Ilaña yenowu mumbanda amwinkeli mpuula jiyedi jambuulu weneni kulonda yatuuki nakuya mwisaña kwiluña damuloñesheleliwu, kwakamudiishilañawu hampinji nihajimpinji nichikunku champinji kwakulehi kwakadi kumumona kudi owu kapela.
15 Dichi owu kapela wamupumbilili mumbanda menji kunyima kufuma mukanwa kindi neyi kwiji kaloña, kulonda yamukojeji yanwini mukaloña.
16 Ilaña iseki damukwashili owu mumbanda, kuhiñahu iseki daasamini mukanwa kadu nakumina kaloña kapumbiliyi chanzañombi kufuma mukanwa kindi.
17 Dichi chanzañombi wamuhililili chikupu owu mumbanda, nawa wayili nakulwa njita nawanyana kanowu mumbanda ashalilihu, ahembaña nshimbi jaNzambi nawa akweti mudimu wakushimwina nsañu yahosha hadi Yesu.
Inkenuhu akwenu
Inkenuhu akwenu
NSONA JAWAKWAKRISTU JACHIGIRIKI
Chimwekeshu 12
Lunda
Tañenu Bayibolu haIntaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
tum_Latn nya_Latn tum_Latn unk kon_Latn unk cjk_Latn unk swh_Latn cjk_Latn cjk_Latn cjk_Latn cjk_Latn lua_Latn lua_Latn cjk_Latn cjk_Latn cjk_Latn ibo_Latn cjk_Latn cjk_Latn cjk_Latn swh_Latn cjk_Latn lua_Latn cjk_Latn cjk_Latn cjk_Latn cjk_Latn sna_Latn cjk_Latn kmb_Latn lug_Latn eng_Latn